37 nuwe emoji's beskikbaar! | SARIE
37 nuwe emoji’s beskikbaar!	deur Gaynor Siljeur
Die meeste van ons is verslaaf aan emoji’s, want wat kan jou bui beter beskryf as ’n gesiggie wat dit presies uitbeeld? En met Apple se sagteware, iOS10, wat onlangs bygewerk is, het die wêreld 37 emoji’s ryker geword! Daar is ’n paar voorkomsveranderinge ook. Die vroue-emoji’s het nou ’n eleganter haarstyl, en meer beroepe het ook vroulike weergawes gekry, soos ’n polisievrou, vroulike speurder en ’n vroueatleet. Onder die splinternuwe emoji’s tel ook dié vir enkelouerskap en selfdegeslag-verhoudings. Om jouself uit te druk was nog nooit so maklik nie.
Kyk dié video van Emojipedia om te sien waaruit van die nuwe emoji’s bestaan: Tuis | Nuutste nuus | VF Plus adviseer Afrikaanse ouers en studente om 'n betaalstaking by UV te implementeer
Die VF Plus moedig Afrikaanse ouers en studente aan om ŉ betaalstaking by die Universiteit van die Vrystaat (UV) te implementeer totdat Afrikaans-onderrig herstel is. Dis tyd dat die Afrikaanse gemeenskap met sy geld begin praat en daardie instellings wat Afrikaans minag dit in hulle sakke begin voel. Die eerste veldtog in die verband gaan nou teen die UV geloods word,” sê adv. Anton Alberts, die VF Plus se parlementêre woordvoerder oor hoër onderwys.
Adv. Alberts sê die UV se bestuur, by monde van sy rektor, Jonathan Jansen, het oor die jare telkens versekerings aan die VF Plus gegee dat Afrikaans ŉ taal van onderrig by die UV sal bly en het daarby die VF Plus telkens beskuldig dat die party besig is met bangmaak-stories oor Afrikaans.
“Dit blyk egter nou dat die VF Plus se waarskuwings dat Afrikaans uiteindelik by die UV gaan verdwyn, waar geword het. ŉ Mens kan net wonder hoe Jansen in die aand slaap na sy stories tot die teendeel wat hy aan die party en die Afrikaanse gemeenskap opgedis het.
“Die VF Plus versoek alle belanghebbendes in die kwessie om ŉ petisie in die verband te teken wat die VF Plus aan die UV se bestuur sal lewer as bewys van steun vir ŉ betaalstaking wat geïmplementeer sal word totdat Afrikaans weer as onderrigtaal ingestel word,” sê adv. Alberts.
Belangstellendes kan hul naam, van, kontakbesonderhede en hoedanigheid e-pos aan; uv@vfplus.org.za